CELEX: C2006/143/33
Language: et
Date: 2006-06-17 00:00:00
Title: Kohtuasi C-124/05: Euroopa Kohtu (esimene koda)  6. aprilli 2006.  aasta otsus (Gerechtshof te's-Gravenhage (Madalmaad) eelotsusetaotlus) — Federatie Nederlandse Vakbeweging (FNV)  versus  Madalmaade Kuningriik (Sotsiaalpoliitika — Töötajate ohutuse ja tervise kaitse — Direktiiv 93/104/EÜ — Õigus iga-aastasele tasulisele puhkusele — Rahaline hüvitis iga-aastase minimaalse tasulise puhkuse välja võtmata jätmise eest)

17.6.2006   
            
            
               ET
            
            
               Euroopa Liidu Teataja
            
            
               C 143/19
            
         Euroopa Kohtu (esimene koda) 6. aprilli 2006. aasta otsus (Gerechtshof te's-Gravenhage (Madalmaad) eelotsusetaotlus) — Federatie Nederlandse Vakbeweging (FNV) 
         versus
       Madalmaade Kuningriik
   (Kohtuasi C-124/05) (1)
   
   (Sotsiaalpoliitika - Töötajate ohutuse ja tervise kaitse - Direktiiv 93/104/EÜ - Õigus iga-aastasele tasulisele puhkusele - Rahaline hüvitis iga-aastase minimaalse tasulise puhkuse välja võtmata jätmise eest)
   (2006/C 143/33)
   Kohtumenetluse keel: hollandi
   Eelotsusetaotluse esitanud kohus
   Gerechtshof te's-Gravenhage
   Põhikohtuasja pooled
   
      Hageja: Federatie Nederlandse Vakbeweging (FNV)
   
      Kostja: Madalmaade Kuningriik
   Kohtuasja ese
   Eelotsusetaotlus — Gerechtshof te's-Gravenhage — Nõukogu 23. novembri 1993. aasta direktiivi 93/104/EÜ, mis käsitleb tööaja korralduse teatavaid aspekte (EÜT L 307, lk 18), artikli 7 lõike 2 tõlgendamine — Kooskõla siseriikliku sättega, mis lubab töölepingu kestvuse ajal kirjaliku kokkuleppe alusel maksta järgmisel aastal rahalist hüvitist iga-aastase minimaalse puhkuse välja võtmata jätmise eest
   Resolutiivosa
   Nõukogu 23. novembri 1993. aasta direktiivi 93/104/EÜ, mis käsitleb tööaja korralduse teatavaid aspekte, muudetud Euroopa Parlamendi 22. juuni 2000. aasta direktiiviga 2000/34/EÜ, artiklit 7 tuleb tõlgendada selliselt, et siseriikliku õiguse säte, mis lubab töölepingu kestvuse ajal maksta direktiivi artikli 7 lõikes 1 sätestatud iga-aastase puhkuse asemel, mida töötaja ei ole antud aastal välja võtnud, järgneval aastal rahalist hüvitist, on selle direktiivi sättega vastuolus.
   
      (1)   ELT C 155, 25.6.2005.